b'\n_START_ARTICLE_\nArgentina lipp\n_START_PARAGRAPH_\nArgentina lipp on Argentina Vabariigi ametlik lipp. Riigi- ja rahvuslipuna v\xc3\xb5eti see kasutusele 12. veebruaril 1812, 1818. aastal lisati lipule kuldne p\xc3\xa4ike (Mai P\xc3\xa4ike \xe2\x80\x93 Argentina s\xc3\xbcmbol, viitab Mairevolutsioonile), millel on 32 vaheldumisi sirget ja lainelist kiirt. Algselt oli p\xc3\xa4ike vaid riigilipul, kuid 1985. aastal kinnitati ka rahvuslipule._NEWLINE_Sinine (PMS 2975C) s\xc3\xbcmboliseerib taevast, kuldkollane (PMS 116C) p\xc3\xa4ike t\xc3\xa4histab revolutsiooni ja iseseisvust.'